
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 115 

21 Φεβρουάριου 1995 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 429 4 

Τροποποίηση Κανονισμού Κατάστασης Προσωπικού Οργανι¬ 
σμού Ελέγχου Ενισχύσεων Ελαιολάδου (Ο.Ε.Ε.Ε.). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1) Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα» όπως αυτές τροποποιήθηκαν με τις διατάξεις 
του άρθρου 27 του Ν. 2081/92 (ΦΕΚ 154/Α/92). 

2) Τις διατάξεις του άρθρου 13 παράγρ. 2 και 3 του Π.Δ. 
222/85 (ΦΕΚ 83/Α/85) «Περί συστάοεως Οργανισμού Ενι¬ 
σχύσεων Ελαιολάδου» όπως τροποποιήθηκαν, αντικαταστά- 
θηκαν και συμπληρώθηκαν με τις διατάξεις του άρθρου 10 
του Π.Δ. 539/88 (ΦΕΚ 247/Α/88). 

3) Την αριθμ 1796/31.1.89 (ΦΕΚ 78/Β/2.2.89) απόφαση 
Υπουργού Γεωργίας «Έγκριση Κανονισμού Κατάστασης Προ¬ 
σωπικού του Οργανισμού Ελέγχου Ενισχύσεων Ελαιολάδου 
(Ο.Ε.Ε.Ε,}», όπως τροποποιήθηκε με την αριθμ. 19257/ 
20.6.91 (ΦΕΚ 527/Β/16.7 91) απόφαση Υπουργού Γεωρ- 
γίας. 

4) Την αριθμ. 158/25.1.95 απόφαση του Διοικητικού Συμ¬ 
βουλίου του Οργανισμού Ελέγχου Ενισχύσεων Ελαιολάδου 
(Ο.Ε.Ε.Ε.) για την τροποποίηση Κανονισμού Κατάστασης 
Προσωπικού του Οργανισμού. 

5) Το ότι από τις διατάξεις αυτής της απόφασης δεν προκα- 
λείται δαπάνη σε βάρος του προϋπολογισμού του Νομικού 
Προσώπου του Οργανισμού Ελέγχου Ενισχύσεων Ελαιολάδου 
(Ο.Ε.Ε.Ε.), αποφασίζουμε: 

Εγκρίνουμε την αριθμ 158/25.1.95 απόφαση του Διοικητι¬ 
κού Συμβουλίου του Οργανισμού Ελέγχου Ενισχύσεων Ελαιο- 
λάδου (Ο.Ε.Ε.Ε.) για την τροποποίηση Κανονισμού Κατάστα¬ 
σης Προσωπικού του Οργανισμού που έχει ως εξής· 

ΚΑΝΟΝΙΣΜΟΣ ΚΑΤΑΣΤΑΣΗΣ ΠΡΟΣΩΠΙΚΟΥ 

ΟΡΓΑΝΙΣΜΟΥ ΕΛΕΓΧΟΥ ΕΝΙΣΧΥΣΕΩΝ ΕΛΑΙΟΛΑΔΟΥ 

Αρθρο 1 

Πλαίσιο δικαιοδοσίας και εφαρμογής 

1. Ο Κανονισμός αυτός εκδίδεται σε εφαρμογή του άρθρου 
13 παρ. 2 και 3 του Π.Δ. 222/85, όπως αυτό συμπληρώθηκε, 
αντικαταστάθηκε και τροποποιήθηκε με το άρθρο 10 του 
Π.Δ. 539/88 και ρυθμίζει την εργασιακή σχέση, την υπηρε¬ 
σιακή κατάσταση και γενικά κάθε θέμα του προσωπικού του 
Οργανισμού Ελέγχου Ενισχύσεων Ελαιολάδου. 


2. Οι υπηρεσίες του Ο. Ε.Ε.Ε. κατευθϋνονται και συντονίζο¬ 
νται από τον Πρόεδρο του Δ.Σ. για την εκπλήρωση της απο¬ 
στολής του Οργανισμού σύμφωνα με τα οριζόμενα από τους 
Κοινοτικούς Κανονισμούς, το σε εκτέλεση τους Π.Δ. 222/85 
όπως τροποποιήθηκε, αντικστυστάθηκε και συμπληρώθηκε 
με το Π.Δ. 539/88, τον παρόντα Κανονισμό Εργασίας, τους 
Εσωτερικούς Κανονισμούς, τις αποφάσεις του Δ.Σ. του 
Ο.Ε Ε.Ε. και τις εσωτερικές Εγκυκλίους. 

3. Οι διατάξεις του παρόντος Κανονισμού εφαρμόζονται 
μόνον εφόσον δεν έρχονται σε αντίθεση με την Εργατική Νο¬ 
μοθεσία και τις Ειδικές Συλλογικές Συμβάσεις του προσωπι¬ 
κού 

Άρθρο 2 

Έκταση ισχύος κανονισμού 

1. Στις διατάξεις αυτού του Κανονισμού υπάγεται το τα¬ 
κτικό προσωπικό του Ο.Ε Ε £ 

Τακτικό προσωπικό είναι εκείνο το οποίο προσλαμβάνεται 
για την πλήρωση των τακτικών οργανικόν θέσεων οι οποίες 
προβλέπονται οπό το Π.Δ. 222/85. όπως τροποποιήθηκε από 
το Π.Δ. 539/88 και από τον παρόντα Κανονισμό. 

2. Το εργατοτεχνικό και βοηθητικό προσωπικό και εκείνο 
στο οποίο ανατίθεται από τον Οργανισμό η εκτέλεση ειδικού 
έργου με αμοιβή, δεν υπάγεται οτις διατάξεις του Κανονισμού 
αυτού. 

3. Ο αριθμός του εργοτοτεχνικοϋ και βοηθητικού προσωπι¬ 
κού καθορίζεται με απόφαση το Δ.Σ. σύμφωνα με τις εκά- 
στοτε ανάγκες του Ο.Ε.Ε.Ε. 

Το εργα ιοτεχνικό και βοηθητικό προσωπικό προσλαμβάνε¬ 
ται με σύμβαση εργασίας ορισμένου χρόνου η οποία μπορεί 
να μετατραπεί σε σύμβαση ερνααίας αορίστου χρόνου σύμ¬ 
φωνα με τις διατάξεις της Εργατικής Νομοθεσίας. 

4. Η λύση των συμβάσεων εργασίας ορισμένου ή αορίστου 
χρόνου γίνεται σύμφωνα με όσα ,οχϋουν στην Εργατική Νομο¬ 
θεσία. 

Αρθρο 3 

Κατηγορίες - Κλάδοι Τακτικού Προσωπικού 
Οργανικές θέσεις 

1. Το τακτικό Προσωπικό του Οργανισμού κατατάσσεται σε 
κατηγορίες και Κλάδους στους οποίους αντιστοιχούν οργανι¬ 
κές θέσεις ως εξής· 

Κατηγορία Α' 

Περιλαμβάνει 82 Οργανικές θέσεις στις οποίες κατατάσ¬ 
σεται κατά Κλάδους το Προσωπικό Ανώτατης Εκπαίδευσης. 

Κλάδος ΑΙ' 

Οργανικές θέσεις: 43 

Τυπικά προσόντα: α) Πτυχίο Γεωργικού Πανεπιστημίου 
Αθηνών ή ισότιμο αντίστοιχης ειδικότητας σχολών της ημεδα¬ 
πής ή αλλοδαπής, 
β) Επαρκής γνώση ξένης γλώσσας. 

Κλάδος Α2 Οικονομικός 
Οργανικές θέσεις: 33 

Τυπικά προσόντα: α) Πτυχίο Οικονομικού Τμήματος Πανε¬ 
πιστημίου ή Οικονομικού Πανεπιστημίου Αθηνών ή Παντείου 
Πανεπιστημίου ή Πανεπιστημίου Πειραιά ή ισότιμο Πτυχίο 
αντίστοιχης ειδικότητας σχολών της ημεδαπής ή αλλοδαπής, 
β) Επαρκής γνώση ξένης γλώσσας. 

Κλάδος Α3 Δικηγόρων 
Οργανικές θέσεις: 2 

Τυπικά προσόντα: α) Πτυχίο Νομικού Τμήματος Νομικής 
Σχολής Πανεπιστημίου ή ισότιμο Πτυχίο αντίστοιχης ειδικότη¬ 
τας σχολών της αλλοδαπής, 
β) Αδεια ασκήσεως επαγγέλματος, 
γ) Επαρκής γνώση ξένης γλώσσας. 

Κλάδος Α4 Αναλυτών - Προγραμματιστών 
Οργανικές θέσεις: 3 από τις οποίες 1 θέση Αναλυτού και 2 
θέσεις Προγραμματιστών. 

Τυπικά προσόντα: α) Πτυχίο Πολυτεχνικής, Πανεπιστημια¬ 
κής ή άλλης ισότιμης σχολής της ημεδαπής θετικών Επιστη¬ 
μών ή ισότιμο Πτυχίο αντίστοιχης ειδικότητας σχολών της 
ημεδαπής θετικών Επιστημών ή ισότιμο Πτυχίο αντίστοιχης 
ειδικότητας σχολών της αλλοδαπής. 

β) Ειδίκευση στην ανάλυση ή στον Προγραμματισμό η οποία 
θο αποδεικνύεται με τίτλο σπουδών, 
γ) Επαρκής γνώση ξένης γλώσσας. 

Κλάδος Α5 Διοικητικών 
Οργανικές θέσεις: 1 

Τυπικά προσόντα: α) Πτυχίο Οικονομικών ή Πολιτικών Επι¬ 
στημών Πανεπιστημιακής "Σχολής ή πτυχίο Οικονομικού Πα¬ 
νεπιστημίου Αθηνών ή Πανεπιστημίου Πειραιά ή Παντείου 
Πανεπιστημίου ή ισότιμο αντίστοιχης ειδικότητας σχολών της 
ημεδαπής ή αλλοδαπής, 
β) Επαρκής γνώση ξένης γλώσσας. 

Κατηγορία Β 

Περιλαμβάνει 7 Οργανικές θέσεις στις οποίες κατατάσσε¬ 
ται κατά Κλάδους το Προσωπικό Ανωτέρας Εκπαίδευσης. 
Κλάδος Β1 Τεχνολόγων Γεωπονίας. 

Οργανικές θέσεις: 7 

Τυπικά προσόντα: α) Πτυχίο ΤΕΙ της Σχολής Τεχνολόγων 
Γεωπονίας Τμήματος Φυτικής Παραγωγής ή της Σχολής Τε¬ 
χνολογίας Τροφίμων Τμήματος φυτικών Προϊόντων ή Πτυχίο 
ισότιμης σχολής ημεδαπής ή αλλοδαπής, 
β) Επαρκής γνώση ξένης γλώσσας. 

Κατηγορία Γ' 

Περιλαμβάνει 31 Οργανικές θέσεις στις οποίες κατατάσ¬ 
σεται κατά κλάδους το προσωπικό μέσης εκπαίδευσης. 
Κατηγορία Γ1 Λογιστικός 
Οργανικές θέσεις: 9 

Τυπικά προσόντα: α) Απολυτήριο Λυκείου, 
β) Πτυχίο αναγνωρισμένης Σχολής Λογιστών ή ετήσια του¬ 
λάχιστον σχετική προϋπηρεσία, 
γ) Επαρκής γνώση ξένης γλώσσας. 

Κλάδος Γ2 Διοικητικός 
Οργανικές θέσεις: 5 

Τυπικά προσόντα: α) Απολυτήριο Λυκείου, 
β) Επαρκής γνώση ξένης γλώσσας. 

Κλάδος Γ3 Χειριστών Η/Υ - Προγραμματιστών. 


Οργανικές θέσεις: 2 

Τυπικά προσόντα: α) Απολυτήριο Λυκείου, 
β) Αποδεικτικό εκπαίδευσης στον αντίστοιχο Κλάδο ή σχε¬ 
τική προϋπηρεσία, 
γ) Επαρκής γνώση ξένης γλώσσας. 

Κλάδος Γ4 Γραμματέων - Δακτυλογράφων 
Οργανικές θέσεις: 13 
Τυπικά προσόντα: α) Απολυτήριο Λυκείου, 
β) Άρτια γνώση τυφλού συστήματος δακτυλογραφίας Ελ¬ 
ληνικής και ξενόγλωσσης, 
γ) Επαρκής γνώση ξένης γλώσσας. 

Κλόδος Γ5 Οδηγών 
Οργανική θέση: 1 

Τυπικά προσόντα: α) Απολυτήριο Λυκείου ή ισότιμης σχο¬ 
λής μέσης εκπαίδευσης, 
β) Επαγγελματική άδεια οδηγού αυτοκινήτου. 

Κλάδος Γ6 Κλητήρων 
Οργανική θέση: 1 

Τυπικά προσόντα: α) Απολυτήριο Λυκείου ή ισότιμης σχο¬ 
λής μέσης εκπαίδευσης. 

2. Η κατανομή των οργανικών θέσεων, σύνολο 120, στην 
Κεντρική και τις Περιφερειακές Υπηρεσίες γίνεται με από¬ 
φαση του Δ.Σ. του Οργανισμού. 

Άρθρο 4 

Διαδικασία πρόσληψης 

1. Η πρόσληψη Τακτικού Προσωπικού γίνεται με απόφαση 
του Δ.Σ. μετό από επιλογή των υποψηφίων με αξιοκρατικά 
κριτήρια και διαφάνεια και κατόπιν σχετικής εισήγησης της 
Επιτροπής που συοτήνεται με απόφαση του Δ.Σ. για το σκοπό 
αυτό. 

Με απόφαση του Δ.Σ. καθορίζονται οι όροι, ο τρόπος, η δια¬ 
δικασία της επιλογής και τα τυπικά και ουσιαστικά προσόντα 
των υποψηφίων, σύμφωνα με τα οριζόμενα στο άρθρο 3 του 
παρόντος Κανονισμού. 

2. Για κάθε εργαζόμενο τηρείται από το Τμήμα Διοικητικής 
Μέριμνας ατομικός φάκελος, όπου καταχωρούνται στοιχεία 
και πληροφορίες σχετικές με την εργασία του, την οικογε¬ 
νειακή του κατάσταση κ.λπ. 

Άρθρο 5 

Λύση της υπαλληλικής σχέσεως 

1. Η υπαλληλική σχέση λύεται: 

α) Με το θάνατο του εργαζομένου. 

β) Με την αποδοχή της παραίτησης του εργαζομένου. 

γ) Με την απόλυση. 

δ) Με την έκπτωση. 

Άρθρο 6 
Παραίτηση 

1. Ο υπάλληλος του Οργανισμού δικαιούται να παραιτηθεί. 
Η παραίτηση πρέπει να είναι ρητή, χωρίς όρο ή αίρεση ή προ¬ 
θεσμία και υποβάλλεται εγγράφως προς το Δ.Σ. του Οργανι¬ 
σμού. 

Η υπαλληλική σχέση λύνεται μόνο μετά την έγγραφη κοινο¬ 
ποίηση της αποδοχής της παραίτησης από τον Πρόεδρο του 
Δ.Σ., η οποία πρέπει να γίνει υποχρεωτικά μέσα σε ένα μήνα 
από την υποβολή της παραίτησης. 

2. Εντός της προθεσμίας που προβλέπεται στην παρ. 1 αυ¬ 
τού του άρθρου μπορεί ο Πρόεδρος του Δ.Σ. του Οργανισμού 
να δηλώσει εγγράφως προς τον υπάλληλο που υπέβαλε πα¬ 
ραίτηση ότι αναβάλλει την αποδοχή της μέχρι τρεις μήνες, για 
λόγους υπηρεσιακής ανάγκης και μέχρι τέσσερις μήνες σε 

περίπτωση που ο υπάλληλος έχει διαχείριση, ή αν πιθανολο¬ 
γείται έναρξη ποινικής ή πειθαρχικής δίωξης κατ' αυτού. 

3. Η παραίτηση θεωρείται ότι έγινε αυτοδικαίως δεκτή, 
μετά την πάροδο ενός μηνδς από την υποβολή της και στις 
περιπτώσεις της παρ. 2 αυτού του άρθρου μετά την πάροδο 
των προβλεττομένων προθεομιών. 

4. Ο υπάλληλος μπορεί να ανακαλέσει την παραίτηση του 
μέχρι την αποδοχή της. 

5. Η παραίτηση θεωρείται ότι δεν υποβλήθηκε, εάν κατά 
την υποβολή της εκκρεμούσε ποινική δίκη για κακούργημα ή 
πλημμέλλημα, ή πειθαρχική δίωξη ενώπιον του Πειθαρχικού 
Συμβουλίου, ή η ποινική δίκη ή πειθαρχική δίωξη άρχισε πριν 
από την αποδοχή της. 

Αρθρο 7 
Απόλυση 

1. Οι τακτικοί υπάλληλοι του Οργανισμού απολύονται: 

α) Λόγω συμπληρώσεως του ορίου ηλικίας όπως αυτό κα¬ 
θορίζεται κάθε φορά από την εργατική νομοθεσία. 

β) Λόγω συμπληρώσεως πραγματικής συντάξιμης υπηρε¬ 
σίας όπως αυτή καθορίζεται κάθε φορά από την Εργατική Νο¬ 
μοθεσία. 

γ) Για σωματική ή πνευματική ανικανότητα, 
δ) Λόγω μη επαναφοράς από την διαθεσιμότητα, 
ε) Λόγω επιβολής της πειθαρχικής ποινής της οριστικής 
απόλυσης. 

2. Η σωματική και πνευματική ανικανότητα που αποκλείει 
την άσκηση των καθηκόντων του υπαλλήλου διαπιστώνεται 
από υγειονομική επιτροπή του Ι.Κ.Α. μετά από παραπομπή 
του υπαλλήλου από το Δ.Σ. του Οργανισμού. 

3. Στους απολυμένους υπαλλήλους καταβάλλεται αποζημί¬ 
ωση εφόσον προβλέπεται καταβολή της από τις διατάξεις της 
Εργατικής Νομοθεσίας και σύμφωνα με τους όρους και τις 
προϋποθέσεις που ορίζουν οι διατάξεις αυτές. 

Αρθρο 8 
Έκπτωση 

1. Ο υπάλληλος εκπίπτει αυτοδίκαια από την υπηρεαία αν 
καταδικάστηκε με αμετάκλητη απόφαση, σε κάθειρξη ή ποινή 
φυλακίσεως ανώτερης του ενός έτους, η οποία συνεπάγεται 
τις αποστερήσεις των άρθρων 59-61 του Ποινικού Κώδικα. 

2. Η έκπτωση επέρχεται μόλις η καταδικασπκή απόφαση 
καταστεί αμετάκλητη. 

3. Ο Πρόεδρος του Δ.Σ. εκδίδει διαπιστωτική πράξη για την 
έκπτωση. 

4. Ο υπάλληλος που εξέπεσε δεν μπορεί να επανέλθει 
στην υπηρεσία του Οργανισμού. 

Άρθρο 9 

Τοποθέτηση προσωπικού 

Η τοποθέτηση του Προσωπικού στις Υπηρεσίες του 
Ο.Ε.Ε.Ε. γίνεται με Πράξη του Προέδρου του Δ.Σ. σύμφωνα 
με τις υπάρχουσες οργανικές θέσεις, λαμβανομένων υπόψη 
των τυπικών και ουσιαστικών προσόντων μετά από γνωμοδό¬ 
τηση του Υπηρεσιακού Συμβουλίου. 

Άρθρο 10 

Τοποθέτηση Προϊσταμένων των Υπηρεσιών του Ο.Ε.Ε.Ε. 

1. Οι Προϊστάμενοι των Δ/νοεων Τ.Ε.Ε., Δ.Ο.Δ.Υ., Προ¬ 
γραμματισμού και του Γ ραφείου Νομικών Υποθέσεων ορίζο¬ 
νται με απόφαση του Δ.Σ., από την κατηγορία Α', κατά προτί¬ 
μηση κάτοχοι αναγνωρισμένου μεταπτυχιακού τίτλου σπου¬ 
δών. Απαραίτητο προσόν θεωρείται η κατοχή αναγνωρισμέ¬ 


νου τίτλου σπουδών ξένης γλώσσας της Ευρωπαϊκής Ένω¬ 
σης 

2. Οι αναπληρωτές των Προϊσταμένων της παρ. 1, οι Προϊ¬ 
στάμενοι των Τμημάτων, καθώς και οι Προϊστάμενοι των Περι¬ 
φερειακών Γ ραφείων με τους Αναπληρωτές τους ορίζονται 
με απόφαση του Προέδρου του Δ.Σ., μετά από γνωμοδότηση 
του Υπηρεσιακού Συμβουλίου, από την κατηγορία Α', σύμ¬ 
φωνα με τα τυπικό και ουσιαστικά τους προσόντα. 

3. Οι Προϊστάμενοι των Δ/νσεων Τμημάτων και Γ ραφείων 
πρέπει να κατέχουν τα οριζόμενα προσόντα των παρ. 1 και 2 
άλλως απαλλάσσονται των καθηκόντων τους με απόφαση του 
αρμοδίου οργάνου. 

Άρθρο 11 

Απαλλαγή Προϊσταμένων και Αναπληρωτών από 
τα καθήκοντά τους 

1. Με την ίδια διαδικασία που ακολουθείται για την τοποθέ¬ 
τηση, είναι δυνατή η απαλλαγή των Προϊσταμένων από τα κα¬ 
θήκοντά τους; 

α) Λόγω καταργήσεως της θέαεως. 

β) Λόγω υπη ρεσ ιακής ανεπάρ κειας ή λόγω αποδεδειγμένης 
ελλείψεως συνεργασίας που βεβαιώνεται από τα αρμόδια 
Υπηρεσιακά Όργανα του Οργανισμού. 

2. Μετά την απαλλαγή Προϊσταμένου και μέχρι την τοποθέ¬ 
τηση νέου, καθήκοντα Προϊσταμένου και για όσο διάστημα 
χρειαστεί ασκεί ο αναπληρωτής του, ή σε απουσία αυτού, 
υπάλληλος που ορίζεται από τον Πρόεδρο του Δ.Σ. 

Αρθρο 12 

Μετάθεση 

1. Με απόφαση του Δ.Σ. μετά από γνωμοδότηση του Υπη¬ 
ρεσιακού Συμβουλίου ενεργούνται μεταθέσεις σε κενές Ορ¬ 
γανικές θέσεις, από την Κεντρική Υπηρεσία στην Περιφε¬ 
ρειακή Υπηρεσία και αντίστροφα καθώς και από ένα Περιφε¬ 
ρειακό Γ ραφείο σε άλλο, ανάλογα με τις υπηρεσιακές ανά¬ 
γκες λαμβανομένης υπόψη της οικογενειακής κατάστασης 
του εργαζομένου και τηρουμένων των διατάξεων της εργατι¬ 
κής νομοθεσίας. 

2. Οι αιτήσεις υπαλλήλων για μετάθεση εξετάζονται κατά 
προτεραιότητα και διενεργούνται με την διαδικασία της παρ. 

1 του παρόντος άρθρου. 

3. Οι μετατιθέμενοι υπάλληλοι οφείλουν να μεταβαίνουν 
στις νέες θέσεις τους εντός της οριζομένης προθεσμίας. 

4. Στους μετατιθέμενους υπαλλήλους χορηγούνται τα 
έξοδα μετακίνησης και εγκατάστασης τα οποία καθορίζονται 
με απόφαση του Δ.Σ. 

5. Οι αιτήσεις για μεταθέσεις εξετάζονται κατά προτεραιό¬ 
τητα πριν από ενδεχόμενες προσλήψεις. 

Άρθρο 13 

Αλλαγή κλάδου ή κατηγορίας 

1. Μετά από αίτηση του ενδιαφερόμενου υπαλλήλου και 
εφόσον μετά την πρόσληψή του έχει αποκτήσει τα τυπικά 
προσόντα κλάδου ανώτερης κατηγορίας είναι δυνατή η αλ¬ 
λαγή κατηγορίας υπό την προϋπόθεση ότι διαθέτει τα ανά¬ 
λογα ουσιαστικά προσόντα και άτι υφίσταται κενή οργανική 
θέση. 

2. Μετά από αίτηση του ενδιαφερόμενου υπαλλήλου και 
εφόσον αυτός διαθέτει τα τυπικά και ουσιαστικά προσόντα 
που απαιτούνται για άλλο κλάδο της Ιδιας κατηγορίας είναι 
δυνατή η αλλαγή του κλάδου εφόσον υφίσταται κενή οργα¬ 
νική θέση. 

3. Η αλλαγή κατηγορίας ή κλάδου γίνεται με απόφαση του 

Δ.Σ., μετά από γνωμοδότηση του Υπηρεσιακού Συμβουλίου 

4. Στους υπαλλήλους οι οποίοι αλλάζουν κατηγορία ή κλάδο 
αναγνωρίζεται η προ της αλλαγής προϋπηρεσία. 

5. Οι αιτήσεις για αλλαγή κ ατη γορίας ή κλάδου εξετάζονται 
κατά προτεραιότητα πριν από ενδεχόμενες προσλήψεις. 

Άρθρο 14 

Εσωτερική Ινίετάθεση 

Η μετακίνηση του προσωπικού της Κεντρικής Υπηρεσίας 
σε άλλο Τρήμα ή Δ/νση γίνεται με απόφαση του οργάνου που 
το τοποθέτησε λαμβάνοντας υπόψη κατά προτεραιότητα την 
εύρυθμη λειτουργία και τη φύση του Οργανισμού. 

Αρθρο 16 

Απόσπαση 

1. Με απόφαση του Προέδρου του Δ.Σ. μετά από γνωμοδό¬ 
τηση του Υπηρεσιακού Συμβουλίου λαμβάνουν χώρα απο¬ 
σπάσεις από την Κεντρική Υπηρεσία στην περιφερειακή και 
αντίστροφα καθώς και από Περιφερειακό Γραφείο σε άλλο, 
για την κάλυψη προσωιννών αναγκών της Υπηρεσίας. Η χρο¬ 
νική διάρκεια της απόσπασης δεν μπορεί να είναι μεγαλύτερη 
από έξι μήνες. 

2. Οι αποαπόμενοι υπάλληλοι οφείλουν να μεταβαίνουν 
στις νέες θέσεχ τους εντός της οριζόμενης προθεσμίας 

3. Οι αποσπάμε νοι υπάλληλοι δικαιούνται εξόδων μετακί¬ 
νησης και εγκατάστασης τ:.ι οποία καλύπτονται από την υπη¬ 
ρεσία. Με απόφαση του Δ Σ. καθορίζονται τα ανωτέρω καθώς 
και κάβε άλλ , σχετική λεπτομέρεια. 

4. Δεν επιτρέπεται απόσπαση του ίδιου υπαλλήλου πριν πα- 
ρέλθει διετία από τη λήξη της προηγούμενης απόσπασης. 

5. Σε περίπτωση λήξης του εξαμήνου της απόσπασης και 
εφόσον θέλει ο αποσπόμενος είναι δυνατή η παραμονή του 
στον τόπο της απόσπασης για έξ> μήνες ακόμα εφόσον εξα¬ 
κολουθούν ·σ υπάρχουν οι ίδι ν ς υπηρεσιακές ανάγκες για τις 
οποίες σποσι ιασθηκε. 

Άρθρο 16 
Διαθεσιμότητα 

1. Με απόφαση του Δ.Σ. μετά απο γνώμη του Υπηρεσιακού 
Ιυμβσυλίόι. μπορεί νο τεθεί σε διαθεσιμότητα υπάλληλος 
εφόσον συ- ,σέχουν σοβαροί υπηρεσιακοί λόγοι που τον αφο¬ 
ρούν και επιβάλλουν τούτα και ιδιαίτερα στις περιπτώσεις έκ 
δήλωσής υπηρεσιακής ανεπάρκειας ή προσωρινής ανικανό¬ 
τητας. 

2. Η διάρκεια της διαθεσιμότητας μπορεί νο διαρκέσει το 
πολύ ένα χρόνο κστά το διάστημα του οποίου ο υπάλληλος 
λαμβάνει τα (2/3) των αποδοχών τους. 

3. Με την συμπλήρωση του χρόνου της διαθεσιμότητας ο 
υπάλληλος είτε επανέρχεται στην ενεργό άσκηση των καθη¬ 
κόντων του, είτε απολύεται σύμφωνα με την διάταξη του άρ¬ 
θρου 7 του ποόντος Κανονισμού. 

4. Η θέση σε διαθεσιμότητα συνεπάγεται την αναστολή 
αοκήσεως κάθε κυρίας ή παρεπομένης εργασίας την οποία 
τυχόν αοκεί ο υπάλληλος στον Οργανισμό. 

Άρθρο 17 

Αρνία 

1. Με απόφαση του Δ.Σ. με ο από γνώμη τ. υ Υπηρεσιακού 
Συμβουλ'ου ο υπάλληλος μπορεί να τεθ' σε αργία: 

α) Αν υπάρχει εκκρεμής κατ’ αυτού ποινικ \ δίωξη για πλημ- 
μέλλημο ή κακούργημα ή πειθαρχική όίκι, ή στερήθηκε της 
προσωπικής του ελευθερίας. 

β) Οταν επιβάλλεται τούτο για την διαφύλαξη ιων συμφε¬ 


ρόντων του Οργανισμού και ιδιαίτερα στην περίπτωση που 
υπάρχουν αποχρώσεις ενδείξεις για άτακτη διαχείριση ή δω¬ 
ροληψία. 

2. Η κατάσταση αργίας μπορεί να διαρκέσει το πολύ ένα 
χρόνο, κατά το διάστημα του οποίου ο υπάλληλος λαμβάνει το 
ήμισυ (1/2) των αποδοχών του. Παράταση του χρόνου αργίας 
πέραν του έτους και μέχρι εκδόσεως της αμετάκλητης ποινι¬ 
κής ή πειθαρχικής αποφάσεως, επιτρέπεται αν υπάρχουν 
αποχρώσεις ενδείξεις ότι ο υπάλληλος έγινε ένοχος πράξεως 
με την οποία επήλθε βλάβη των συμφερόντων του Οργανι¬ 
σμού. Η παράταση αποφασίζεται από το Δ.Σ. μετά τη γνώμη 
του Υπηρεσιακού Συμβουλίου. 

3. Αν ο υπάλληλος απαλλαγεί αμετάκλητα από κάθε κατη¬ 
γορία, του αποδίδονται οι κρατηθεΐαες αποδοχές. Με πράξη 
του Προέδρου του Δ.Σ. και γνώμη του Υπηρεσιακού Συμβου¬ 
λίου μπορεί να απ δοθεί το ποσό που παρακρατήθηκε, αν ο 
υπάλληλος τιμωρηθεί με πειθαρχική ποινή κατώτερη της ορι¬ 
στικής απολϋσεως. 

4. Αν υπάρχουν αποχρώσες ενδείξεις διάπραξης από υπάλ¬ 
ληλο το Ορνανισμού σοβαρού πειθαρχικού παραπτώματος 
και πριν κινηθεί η πειθαρχική διαδικασία, ή η διαδικασία για τη 
θέση του σε αργία, το Δ.Σ. με απόφασή του μπορεί να απαλ¬ 
λάξει τον υπάλληλο από τα καθήκοντά του, αναθέτοντάς του 
νέας για διάστημα που δεν δύναται να υπερβαίνει τον ένα 
μήνα, με αποκλειστικό σκοπό τη διευκόλυνση της συλλογής 
των αποδείξεων. Ο υπάλληλος επανέρχεται στη θέση του αυ¬ 
τοδίκαια αν δεν κινηθεί εντός του μήνα η πειθαρχική διαδικα¬ 
σία ή διαδικασία για να τεθεί σε αργία. Στην περίπτωση αυτή, 
ο υπάλληλος λαμβάνει πλήρεις τις αποδοχές του. 

Άρθρο 18 

Αποδοχές τακτικού προσωπικού. 

1. Οι αποδοχές του τακτικού προσωπικού ρυθμίζονται με 
ειδική συλλογική σύμβαση εργασίας κατά τις διατάξεις της 
Εργατικής Νομοθεσίας και καταβάλλονται δεδουλευμένες 
την 16π και 1 η μέρα κόθε μόνα. Σε περίπτωση που οι ημερο¬ 
μηνίες αυτές είναι αργίες ο; αποδοχές, καταβάλλονται την 
αμέσως ποσηγούμενη εργάσιμη ημέρα. 

2. Οι όροι αμοιβής και απασχόλησής του εργατοτεχνικού 
και βοηθητικού προσωπικού καθορίζονται με απόφαση του 
Δ.Σ. σύμφωνο με τις εκάστοτε ανάγκες του Οργανισμού. 

Ζ Οι αποδοχές των τακτικών Δικηγόρων του Ο.Ε.Ε.Ε, που 
κατέχουν οργανικές θέσεις ρυθμίζονται κατά αντιστοιχία με 
τις αποδοχές του προσωπικού, όπως προσδιορίζονται από 
την εκάστοτε ισχύουσα συλλογική σύμβαση εργασίας. 

4. Σε εξαιρετικές περιπτώσεις και με αιτιολογημένη από¬ 
φαση του Δ.Σ. του Οργανισμού με^ά από αίτηση του ενδιαφε¬ 
ρομένου υπαλλήλου είναι δυνατή η χορήγηση προκαταβολών 
μισθών μέχρι και τριών μηνών. Οι όροι της εξόφλησης θα πε- 
ριέχον^Μ οτι ιν απόφαση του Δ.Σ. 

Άρθρο 19 
Άλλες παροχές 

Το Δ.Σ. του Ο.Ε.Ε.Ε. δύναται να αποφασίσει τη χορήγηση 
και άλλων παροχών εκτός απο αυτές που προβλέπονται σε 
αυτόν τον κανονισμό, είτε από αυτές που αποτελούν εκπλή¬ 
ρωση όρων συλλογικής σύμβασης είτε από δική του πρωτο¬ 
βουλία 

Αρθρο 20 

Τόπος - Ωράριο Εργασίας - Αργίες 
Υπερωριακή Εργασία 

1. ] ■■■- προσωπικό του Οργανισμού υποχρεούται να παρέχει 
τις υπηρεσίες του στην έδρα του Οργανισμού ή οπουδήποτε 
της Ελλάδος. 

2. Το ωράριο εργασίας καθορίζεται με απόφαση του Δ.Σ. 
μέσα στα νόμιμα χρονικά όρια εργασίας. 

3. Οι ημέρες αργίας είναι οι υπό του Νόμου οριζόμενες. 

4. Ημέρες τοπικής αργίας είναι οι υπό του Νόμου οριζόμε¬ 
νες. 

5. Απασχόληση του προσωπικού πέραν των νομίμων χρονι¬ 
κών ορίων εργασίας επιτρέπεται μόνο κατ’ εξαίρεση, μετά 
από ειδική έγγραφη εντολή του Προέδρου του Δ.Σ. του Οργα¬ 
νισμού η οποία καθορίζει την ανάγκη της υπερωριακής απα- 
σχολήσεως, την ημερομηνία και την διάρκεια αυτής, τηρου- 
μένων των διατάξεων της Εργατικής Νομοθεσίας. 

Αρθρο 21 
Αδειες Απουσίας 

1. Το προσωπικό του Οργανισμού δικαιούται κανονικής 
άδειας με πλήρεις αποδοχές, σύμφωνα με τις εκάστοτε ισχύ- 
ουσες σχετικές διατάξεις της Εργατικής Νομοθεσίας. 

2 . Οι κανονικές άδειες χορηγούνται από τον Πρόεδρο του 
Δ.Σ Ο Πρόεδρος μπορεί να μεταβιβάζει την αρμοδιότητα του 
αυτή στον Προϊστάμενο της Δ.Ο .Δ.Υ. 

3. Οι κανονικές άδειες μπορούν να χορηγούνται και τμημα¬ 
τικό λόγω υπηρεσιακών αναγκών ή με αίτηση του υπαλλή¬ 
λου. 

4. Σε περίπτωση αδικαιολόγητης υπερβοσεως της κανονι¬ 
κής άδειας ο μισθωτός, πλην άλλων ενδεχομένων πειθαρχι¬ 
κών κυρώσεων, στερείται των αποδοχών του για τις ημέρες 
της υπερβάσεως. 

5. Υπάλληλος ποι. μετατίθεται σε καμμία περίπτωση δεν 
δικαιούται κανονικής αδείας πριν την εγκατάστασή του στη 
θέση που μετατέθηκε. 

6. Στις κυοφορούσες υπαλλήλους του Οργανισμού χορη¬ 
γούνται άδειες σπουσίας και στις μητέρες βρεφών και νηπίων 
άδειες βραδείας προσελεύσεως ή πρόωρης αποχωρήσεως 
σύμφωνα με τις διατάξεις του Νόμου, εκτός αν υπάρχει ευνοϊ¬ 
κότερη εοωτερική ρύθμιση. 

7. Σε έκτακτες περιπτώσεις χορηγείται άδειο με αποδοχές 
από το εξουσιοδοτημένο από το Δ.Σ. όργανο, ως εξής: 

α) 5 ημέρες για άδεια γάμου, 

β) 3 ήμερες για θάνατο συζύγου ή συγγενούς πρώτου βαθ¬ 
μού εξ αίματος, 

γ) μέχρι και 2 μέρες για άλλες έκτακτες περιπτώσεις. 

8. Για ειδικούς λόγους είναι δυνατή με πράξη του Προέδρου 
του Δ.Σ. η χοοήγηση άδειας απουσίας χωρίς αποδοχές μέχρι 
ένα (1) μήνα κάθε χρόνο, εφόσον το επιτρέπουν οι υπηρεσια¬ 
κές ανάγκες. 

Αδεια απουσίας χωρίς αποδοχές μέχρι ένα (1) έτος μπορεί 
να χορηγήσει με απόφασή του το Δ.Σ., εφόσον το επιτρέπουν 
οι ανάγκες του Οργανισμού, μετά από γνωμοδάτησιι του Υπη¬ 
ρεσιακού Συμβουλίου. 

9. Η αποχή του προσωπικού από την εργασία λόγω ασθέ¬ 
νειας ρυθμίζεται από τις διατάξεις της Εργατικής Νομοθε¬ 
σίας. 

Αρθρο 22 

Αδειες εκπαίδευσης - μετεκπαίδευσης - επιμόρφωσης 

1. Το Δ.Σ. δύναται με απόφασή του να προτείνει σε υπαλ¬ 
λήλους την εκπαίδευση ή μετεκπαίδευσή τους, εάν το απαι¬ 
τούν οι ανάνκες του Οργανισμού, σε γνωστικά αντικείμενα τα 
οποία σχετίζονται με τις αρμοδιότητες του Οργανισμού. Για 
την περίπτωση αυτή χορηγείται άδεια μετ’ αποδοχών. Η χρο¬ 
νική διάρκεια της άδειας, οι όροι της, καθώς και κάθε άλλη 
σχετική λεπτομέρεια καθορίζονται με απόφαση του Δ.Σ. 

2. Μετά από αίτηση υπαλλήλου και γνωμοδότηση του Υπη¬ 


ρεσιακού Συμβουλίου είναι δυνατόν να χορηγηθεί από το Δ.Σ. 
άδεια εκπαίδευσης ή μετεκπαίδευσης άνευ αποδοχών, εφ' 
όσο-ί το επιτρέπουν οι ανάγκες του Οργανισμού Η χρονική 
διάρκεια της άδειας, οι όροι της, καθώς και κάθε άλλη σχετική 
λεπτομέρεια καθορίζονται με απόφαση του Δ.Σ. 

3. Αδεια επιμόρφωσης είναι δυνατόν να χορηγείται από το 
εξουσιοδοτημένο από το Δ.Σ. όργανο σε υπαλλήλους που.με¬ 
τέχουν: 

α. Σε προγράμματα επιμόρφωσης που οργανώνονται από 
τον Οργανισμό ή από φορέα που έχει επιλεγεί από τον Οργα¬ 
νισμό. 

β. Σε συνέδρια, σεμινάρια και κάθε είδους συναντήσεις επι¬ 
στημονικού χαρακτήρα στα οποία συμμετέχει επίσημα ο Ορ¬ 
γανισμός. 

4. Η άδεια επιμόρφωσης χορηγείται μετ’ αποδοχών, είναι 
ίση με τη διάρκεια των σεμιναρίων ή συνεδρίων αυξημένη 
κατά τις ημέρες τις αναγκαίες για τη μετάβαση και επιστροφή 
του υπαλλήλου. Με απόφαση του Δ.Σ. καθορίζονται οι αποζη¬ 
μιώσεις καθώς και κάθε άλλη σχετική λεπτομέρεια. 

Αρθρο 23 

Εκτέλση υπηρεσίας εκτός έδρας 

1. Το προσωπικό του Ο.Ε.Ε.Ε. που μετακινείται, μετά από 
εντολή, εκτός έδρας για εκτέλεση υπηρεσίας δικαιούται: 

α) οδοιπορικά έξοδα, 

β) έξοδα διανυκτέρευσης, 

γ) ειδική αποζημίωση παραμονής εκτός έδρας. 

2. Στην ειδική συλλογική σύμβαση εργασίας καθορίζονται 
τα ανωτέρω. Το Δ.Σ. καθορίζει το περιεχόμενο της εντολής 
μετακίνησης για εκτέλεση υπηρεσίας καθώς και την διαδικα¬ 
σία έκδοσή της. 

3. Το Δ.Σ. του Ο.Ε.Ε.Ε. δύναται με απόφασή του: 

α) να παραχωρεί με όρους μέσα για την εκτός έδρας μετα¬ 
κίνηση του προσωπικού, 

β) να καθορίζει, μετά από γνώμη του Υπηρεσιακού Συμβου¬ 
λίου, επιπλέον κίνητρα, 

Αρθρο 24 

Υποχρεώσεις του προσωπικού 

1. Γο προσωπικό του Ο.Ε.Ε.Ε. έχει ενδεικτικά τις παρα¬ 
κάτω υποχρεώσεις: 

α) Να τηρεί τους σχετικούς με τον Οργανισμό Νόμους, Δια¬ 
τάγματα, Κανονισμούς, τις αποφάσεις του Δ.Σ., του Προέ¬ 
δρου και τις γενικές και ειδικές εντολές της Υπηρεσίας. 

β) Να τηρεί την επιβαλλόμενη εχεμύθεια για τα γεγονότα ή 
πληροφορίες που έλαβε γνώση κατά την εκτέλεση των καθη¬ 
κόντων του. 

γ) Να μην επιλαμβάνεται επιλύοεως ζητήματος, είτε ατο¬ 
μικά είτε μετέχοντας σε συλλογικό όργανο, για το οποίο έχει 
πρόδηλο έννομο συμφέρον αυτός ή συγγενής του εξ αίματος 
ή αγχιστείας μέχρι και του τέταρτου βαθμού. 

δ) Να εξυπηρετεί πρόθυμα τους συναλλασσόμενους με τον 
Οργανισμό. 

ε) Να φυλάττει με επιμέλεια τα έγγραφα και γενικά τα στοι¬ 
χεία που του παραδίδονται για την εκτέλεση της υπηρεσίας 
του. 

στ) Να ανακοινώνει αμέσως και εγγράφως προς τον Οργα¬ 
νισμό την εκάστοτε διεύθυνση της κατοικίας του καθώς και 
κάθε μεταβολή στην προσωπική και οικογενειακή του κατά¬ 
σταση. Η παράλειψη της υποχρεώσεως αυτής, πέρα από εν¬ 
δεχόμενη θεμελίωση πειθαρχικού παραπτώματος, συνεπά¬ 
γεται, για όσα χρόνο διήρκεσε την απώλεια ίων τυχόν δικαιω¬ 
μάτων από την μεταβολή της καταστάαεώς του. 
ζ) Να ενημερώνει αμέσως τον Προϊστάμενο του αν για λό- 

γους ασθένειας ή για άλλη σοβαρή αιτία κωλύεται να προσέλ- 
θει στην Υπηρεσία. 

2. Δημοσίευση από οποιονδήποτε υπάλληλο του Οργανι¬ 
σμού άρθρων και ειδήσεων στον τύπο ή μελετών σχετικών με 
συγκεκριμένα αντικείμενα εργασιών του Οργανισμού ή διαλέ¬ 
ξεις πάνω στα ίδια αντικείμενα επιτρέπεται μόνο μετά από 
έγκριση του Προέδρου του Δ.Σ. 

3. Απαγορεύεται στου υπαλλήλους χωρίς προηγούμενη 
άδεια του Δ.Σ. ή άσκηση εμπορίας και γενικά επιχειρήσεων 
για ίδιο λογαριασμό ή η ανάληψη προσθέτων εργασιών ή έρ¬ 
γων και η συμμετοχή σε όργανα διοικήσεως Ανωνύμων ή άλ¬ 
λων Εταιρειών. 

4 Οι υπάλληλοι του Οργανισμού ευθίινοντια έναντι αυτού 
για κάθε θετική ζημία που προξένησαν σ’ αυτόν από δόλο ή 
βαρειά αμέλεια. 

Άρθρο 25 

Ηθικές και υλικές αμοιβές 

1. Οι τακτικοί υπάλληλοι αμοίβονται ηθικά και υλικά για 
εξαιρετικές πράξεις ή εξαιρετική επίδοση κατά την εκτέλεση 
των καθηκόντων που τους έχουν ανατεθεί ή γιο εργασίες που 
έχουν αναλάβει με δική τους πρωτοβουλία σε πεδία σχετικά 
με τα αντικείμενα του Οργανισμού. 

2. Οι ηθικές και υλικές αμοιβές είναι οι εξής: 

α) ευαρέσκεια, 

β) έπαινος, 

γ) τιμητική άδεια, 

δ) χρηματική αμοιβή. 

3. Η απονομή των αμοιβών αυτών γίνεται μετά απόφαση 
του Δ.Σ. του Οργανισμού μετά από πρόταση του Προέδρου 
του Δ.Σ. ή των Προϊσταμένων της Κεντρικής Υπηρεσίας ή των 
Προϊσταμένων των Περιφερειακών Γ ραφείων. 

4. Ως τιμητική διάκριση μπορεί να απονέμεται σε τακτικά 
υπάλληλο έγγραφη ευαρέσκεια για εξαιρετικές πράξεις προ¬ 
σφοράς υπέρ του κοινωνικού συνόλου καθώς και σε υπάλ¬ 
ληλο που αποχωρεί από την υπηρεσία του μετά από ευδόκιμη 
άσκηση των καθηκόντων του. 

5. Η απόφαση απονομής αμοιβών σε τακτικούς υπαλλή¬ 
λους κοινοποιείται σε όλο το προσωπικό του Οργανισμού. 

6. Η τιμητική άδεια δεν μπορεί να υπερβαίνει τον αριθμό 
των ημερών κανονικής άδειας που δικαιούται ο υπάλληλος. 
Επίσης η χρηματική αμοιβή δεν μπορεί να υπερβαίνει το δι¬ 
πλάσιο των τακτικών μηνιαίων αποδοχών του υπαλλήλου. 

Αρθρο 26 
Ομάδες εργασίες 

1. Με απόφαση του Προέδρου του Δ.Σ. μπορεί να συγκρο¬ 
τούνται ομάδες εργασίας για την μελέτη θεμάτων που αφο¬ 
ρούν ή ενδιαφέρουν τον Οργανισμό, μετά από σχετική 
έγκριση του Δ.Σ. 

2. Εκτός των υπηρεσιακών παραγόντων, στις ομόδες αυτές 
μπορεί να συμμετέχουν και εξειδικευμένα κατά περίπτωση 
άτομα εκτός του Οργανισμού. 

3. Τα συμπεράσματα ή τα πορίσματα των ομάδων εργασίας 
υποβάλλονται στον Πρόεδρο του Δ.Σ. 

4. Στην απόφαση συγκρότησης των ομάδων εργασίας κα¬ 
θορίζονται εκτός των άλλων η διάρκεια των εργασιών, οι ώρες 
απασχόλησης, η τυχόν αμοιβή των μελών και οι απαραίτητες 
λεπτομέρειες για την έγκαιρη και απρόσκοπτη διεκπεραίωση 
των εργασιών. 

Άρθρο 27 

Υπηρεσιακό Συμβούλιο 

1. Το Υπηρεσιακό Συμβούλιο του Οργανισμού είναι τρι¬ 


μελές και η θητεία των μελών του ετήσια. 

2. Με απόφαση του το Δ.Σ. του Οργανισμού ορίζει από το 
τακτικό προσωπικό τον Πρόεδρο και ένα μέλος του Υπηρε¬ 
σιακού Συμβουλίου με τους αναπληρωτές τους. Σε περί¬ 
πτωση κωλύματος ή ελλείψεως ή απουσίας του Προέδρου 
του Υπηρεσίας Συμβουλίου, τότε χρέη Πρόεδρου ασκεί το 
μέλος του έχει οριστεί από το Δ,Σ. 

Στο Υπηρεσιακό Συμβούλιο συμμετέχει και ένας εκπρόσω¬ 
πος των εργαζομένων που ορίζεται από το Σύλλογο Εργαζο¬ 
μένων του Οργανισμού με τον αναπληρωτή του, εντός μηνός 
από την έγγραφη λήψη του αιτήματος ορισμού από τον Πρόε¬ 
δρο του Δ.Σ. του Οργανισμού. Σε περίπτωση παρέλευσης 
άπρακτης της προθεσμίας αυτής τΟτε στο Υπηρεσιακό Συμ¬ 
βούλιο συμμετέχει υποχρεωτικά ο Πρόεδρος του Συλλόγου 
Εργαζομένων στον Οργανισμό, με αναπληρωτή του τον Αντι ¬ 
πρόεδρο. 

3. Ο Πρόεδρος και το μέλος του Υπηρεσιακού Συμβουλίου 
που ορίζονται από το Δ.Σ. του Οργανισμού καθώς και οι ανα¬ 
πληρωτές τους πρέπει να είναι υπάλληλοι ανωτέρων βαθμι¬ 
δών. 

4. Χρέη γραμματέα ασκεί υπάλληλος του Οργανισμού που 
ορίζεται με τον αναπληρωτή του με πράξη του Προέδρου του 
Δ.Σ. 

5. Οι διατάξεις του Κανονισμού Λειτουργίας του Δ,Σ. του 
Οργανισμού εφαρμόζονται ανάλογα για την σύγκλιση (εκτός 
του υποχρεωτικού χρόνου της), απαρτία, απόφαση, τήρηση 
πρακτικών και εχεμύθεια του Υπηρεσιακού Συμβουλίου. 

6. Στην αρμοδιότητα του Υπηρεσιακού Συμβουλίου ανή¬ 
κουν: 

α) Η γνωμοδότηση για κάθε θέμα που ανάγεται στην υπηρε¬ 
σιακή κατάσταση του προσωπικού κοι που απαιτείται από τις 
διατάξεις αυτού του Κανονισμού. 

β) Η γνωμοδότηση για κάθε ερώτημα υπηρεσιακής φύσης 
έστω και αν δεν προ βλέπεται από τον παρόντα Κανονισμό, 
που θέτει ή ο Πρόεδρος του Δ.Σ. ή το Δ.Σ. του Οργανισμού. 

Άρθρο 28 

Πειθαρχικό Συμβούλιο 

1. Το Υπηρεσιακό Συμβούλιο λειτουργεί παράλληλα και ως 
Πειθαρχικά Συμβούλιο για όλους τους υπαλλήλους του Οργα¬ 
νισμού πλην των Προϊσταμένων των Δ/νσεων. 

2. Χρέη εισηγητή ασκεί μέλος του Πειθαρχικού Συμβουλίου 
που ορίζεται από τον Πρόεδρο αυτού. 

3. Οι διατάξεις που αφορούν την διαδικασία και λειτουργία 
του Υπηρεσιακού Συμβουλίου εφαρμόζονται και στο Πειθαρ¬ 
χικά Συμβούλιο. 

Άρθρο 29 

Πειθαρχικά παραπτώματα 

1. Η παράβαση από κάθε εργαζόμενο στον Ο.Ε.Ε.Ε., των 
καθηκόντων του, όπως αυτά προκύπτουν από τις σχετικές 
διατάξεις, τους εσωτερικούς κανονισμούς και υπηρεσιακές 
εντολές και τη σύμβαση εργασίας του Ο.Ε.Ε.Ε. κοθώς και 
κάθε πράξη γενικά ή παράλειψη, που αντίκειται στην υπηρε¬ 
σιακή τάξη και πειθαρχία ή ζημιώνει τα συμφέροντα ή το κύ¬ 
ρος του Ο.Ε.Ε.Ε., συνιστούν πειθαρχικά παραπτώματα και τι¬ 
μωρούνται σύμφωνα με τις διατάξεις των επόμενων άρθρων. 

Η παράλειψη καθήκοντος πρέπει να απορρέει από υπαίτια 
και καταλογισθείσα πράξη. 

2. Πειθαρχικά παραπτώματα που συνεπάγονται κυρώοεις, 
ενδεικτικά ανσφέρονται τα ακόλουθα: 

α) Η κατ’ εξακολούθηση και χωρίς λόγο μη συμμόρφωση 
στο ωράριο εργασίας ή αδικαιολόγητη απουσία. 

β) Η βαρειά αμέλεια ή κατ' επανάληψη πλημμελής εκτέ¬ 
λεση καθηκόντων. 

γ) Η απείθεια στις οδηγίες των προϊσταμένων όσον αφορά 
την εκτέλεση υπηρεσιακών καθηκόντων, 
δ) Η παράβαση της υποχρέωσης εχεμύθειας, 
ε) Η δωροδοκία και απαίτηση δωροληψίας, 
στ) Η χρησιμοποίηση του Οργανισμού για ιδιοτελείς σκο¬ 
πούς. 

ζ) Η διάπραξη οποιοσδήποτε αξιόποινης πράξης. 

Άρθρο 30 
Πειθαρχικές ποινές 

1. Τα πειθαρχικά παραπτώματα επισύρουν τις εξής ποινές: 
α) Έγγραφη επίπληξη. 

β) Πρόστιμο ποσού μέχρι δύο μηνιαίων μισθών που θα πα- 
ρακρατείται σε ισόποσες δόσεις οι οποίες δεν μπορούν να 
υπερβαίνουν το 1/4 των μηνιαίων αποδοχών. 

γ) Υποχρεωτική αποχή από την εργασία (προσωρινή από¬ 
λυση) μέχρι 6 μήνες κατ’ ανώτατο όριο, συνεπαγόμενη αντί¬ 
στοιχα στέρηση των αποδοχών. Ο χρόνος της υποχρεωτικής 
αποχής δεν θεωρείται χρόνος υπηρεσίας στον Οργανισμό, 
δ) Οριστική απόλυση. 

2. Οι πειθαρχικές ποινές επιμετρώνται ανάλογα με την βα¬ 
ρύτητα του παραπτώματος, αφού ληψθούν υπ’ όψιν και οι πε¬ 
ριστάσεις κάτω από τις οποίες διαπράχθηκαν. Οι ποινές της 
προσωρινής και οριστικής απόλυσης επιβάλονται στον υπάλ¬ 
ληλο για σοβαρά πειθαρχικά παραπτώματα. Η υποτροπή απο¬ 
τελεί ιδιαίτερα επιβαρυντική περίπτωση. Δεν διώκεται υπάλ¬ 
ληλος δύο φορές για το ίδιο πειθαρχικά παράπτωμα το οποίο 
έχει κριθεΐ. Για την ίδια πράξη μία ποινή επιβάλλεται έστω και 
αν αυτή περιέχει τα στοιχεία περισσοτέρων πειθαρχικών πα¬ 
ραπτωμάτων. Όταν συνεκδικάζονται περισσότερα πειθαρ¬ 
χικά παραπτώματα επιβάλλεται μία πειθαρχική ποινή κατά 
συνχώνευση. 

3. Η πειθαρχική διαδικασία είναι ανεξάρτητη απά την ποι¬ 
νική. 

Άρθρο 31 

Πειθαρχική δικαιοδοοία 
Πειθαρχική δικαιοδοσία έχουν: 

α) Οι Προϊστάμενοι των Δ/νσεων, Τ μημάτων και Γ ραφείων 
για όλους τους υφισταμένους τους. 

β) Το Πειθαρχικό Συμβούλιο για όλο το προσωπικό εκτός 
από τους Προϊσταμένους των Δ/νσεων. 
γ) Το Δ.Σ. του Οργανισμού για όλο το προσωπικό. 

Άρθρο 32 

Πειθαρχική αρμοδιότητα 

1. Στην αρμοδιότητα των Προϊσταμένων των Δ/νσεων, Τμη¬ 
μάτων και Γραφείων ανήκει η κρίση σε πρώτο βαθμό για 
όλους τους υφισταμένους τους και για την ποινή της επίπλη¬ 
ξης. 

2. Στην αρμοδιότητα του Πειθαρχικού Συμβουλίου ανή¬ 
κουν: 

ο) Η κρίση σε πρώτο βαθμό για τα Πειθαρχικά παραπτώ¬ 
ματα όλων των υπαλλήλων πλην των Προϊσταμένων των Δ/ 
νσεων, που έχουν παραπεμφθεί σε αυτό και μπορεί να επιβά¬ 
λει οποιεσδήποτε από τις ποινές που προβλέπονται στον πα¬ 
ρόντα Κανονισμό. 

β> Η κρίση σε δεύτερο βαθμό μετά από αιτήσεις αναθεωρή- 
σεως που έχουν ασκήσει και καταθέσει σε αυτό οι υπάλληλοι 
που τους έχει επιβληθεί η ποινή της επίπληξης από τους 
Προϊσταμένους τους. Στην περίπτωση αυτή δεν μπορεί να 
επιβάλει ποινή αυστηρότερα της πρώτης. 

3. Στην αρμοδιότητα του Δ.Σ. του Οργανισμού όταν λει¬ 


τουργεί σαν Πειθαρχικό Συμβούλιο ανήκουν: 

α) Η κρίση σε πρώτο και τελευταίο βαθμό για τους Προϊστα¬ 
μένους των Δ/νσεων και το οποίο μπορεί να επιβάλει οποιεσ- 
δήποτε από τις ποινές που προβλέπονται στον παρόντα κανο¬ 
νισμό. 

β) Η κρίση σε δεύτερο βαθμό μετό από αιτήσεις αναθεωρή- 
σεως που έχουν ασκήσει και καταθέσει σε αυτό οι υπάλληλοι 
που τους έχει επιβληθεί οποιαδήποτε από τις ποινές που 
προβλέπονται στον παρόντα κανονισμό από το Πρωτοβάθμιο 
Πειθαρχικό Συμβούλιο. Στην περίπτωση αυτή δεν μπορεί να 
επιβάλει ποινή αυστηροτέρα της πρώτης. 

γ) Η κρίση σε πρώτο και τελευταίο βαθμό για όλους τους 
υπαλλήλους, μετά από ακύρωση της δικαιοδοσίας των Πρω¬ 
τοβάθμιων Πειθαρχικών Οργάνων. Μπορεί να επιβάλει 
οποιεσδήποτε από τις ποινές του παρόντος Κανονισμού. 

Άρθρο 33 
* Πειθαρχική δίωξη 

1. Αρμόδιοι για πειθαρχική δίωξη είναι οι Προϊστάμενοι των 
Δ/νσεων, Τμημάτων και Γραφείων για τους υφισταμένους 
τους όταν λαμβάνουν γνώση για την τέλεση Πειθαρχικού πα¬ 
ραπτώματος. Σε περίπτωση που εκτιμούν ότι η προσήκουσα 
ποινή είναι βαρύτερη εκείνης της οποίας η επιβολή ανήκει 
στην αρμοδιότητά τους παραπέμπουν την υπόθεση στο Πει¬ 
θαρχικό Συμβούλιο. 

2. Ο Πρόεδρος του Δ.Σ. του Οργανισμού ασκεί Πειθαρχική 
δίωξη για τους Προϊσταμένους των Δ/νσεων όταν λαμβάνει 
γνώση περί τελέσεως Πειθαρχικού παραπτώματος. 

Αρθρο 34 

Δικονομικές διατάξεις 

1. Πριν την επιβολή οποιοσδήποτε ποινής καλείται ο υπάλ¬ 
ληλος εγγράφως σε απολογία ενώπιον του αρμόδιου για την 
επιβολή της ποινής οργάνου. 

Στο έγγραφο της κλήσεως σε απολογία, που επιδίδεται με 
απόδειξη στον υπάλληλο προ 48 τουλάχιστον ωρών, πρέπει 
να περιέχεται η αποδιδόμενη σ’ αυτών κατηγορία κατά τρόπο 
σαφή και συγκεκριμένο. 

Στην περίπτωση που είναι αδύνατη ή επίδοση της κλήσεως 
σε απολογία προσωπικό στον υπάλληλο ή αρνείται να την πα- 
ραλάβει θυροκολείται στο κατάστημα της Υπηρεσίας που 
υπηρετεί. 

Αν ο υπάλληλος δεν απολογηθεί εγγράφως εντός της προ¬ 
θεσμίας που ορίζει η κλήση δεν κωλύεται η έκδοση απόφα¬ 
σης. 

2. Πριν από την απολογία του ο υπάλληλος δικαιούται να λά¬ 
βει γνώση της δικογραφίας που σχηματίσθηκε σε βάρος του. 

3. Ο υπάλληλος δικαιούται να παραστεί μόνο αυτοπροσώ¬ 
πως κατά τη συζητηση ενώπιον του Πειθαρχικού Συμβουλίου 
αφού ειδοποιηθεί πριν 48 τουλάχιστον ώρες. Επίσης δικαιού¬ 
ται να προτείνει μέχρι και δύο μάρτυρες, υπαλλήλους του Ορ¬ 
γανισμού, κατά την συζήτηση της υποθέαεώς του, ενώπιον 
των αρμοδίων Πειθαρχικών οργάνων. 

4. Κατά των αποφάσεων των Προϊσταμένων επιτρέπεται αί¬ 
τηση αναθεωρήσεως ενώπιον του Πειθαρχικού Συμβουλίου, η 
οποία ασκείται εντός προθεσμίας 15 ημερών από την επό¬ 
μενη της γνωστοποιήσεως της ποινής που επιβλήθηκε. 

Επί της εκδιδομένης αποφάσεως δεν επιτρέπεται η 
άσκηση αιτήσεως αναθεωρήσεως ενώπιον του Διοικητικού 
Συμβουλίου. 

5. α) Σε περίπτωση που το Πειθαρχικό Συμβούλιο αποφαί- 
νεται επί αιτήσεως αναθεωρήσεως πειθαρχικής ποινής που 
επιβλήθηκε από Προϊστάμενο ο οποίος αποτελεί μέλος του 
Πειθαρχικού Συμβουλίου, στο Πειθαρχικό Συμβούλιο μετέχει 
ο αναπληρωτής αυτού. 

β) Σε περίπτωση που Προϊστάμενος έχει ασκήσει για ικρι- 
στάμενό του δίωξη ενώπιον ίου Πειθαρχικού Συμβουλίου και 
ταυτόχρονα είναι μέλος του τότε στην σύνθεσή του μετέχει ο 
αναπληρωτής του, 

6. Κατά των αποφάσεων του Πειθαρχικού Συμβουλίου με 
τις οποίες επιβάλλονται σε πρώτο βαθμό οι ποινές που προ- 
βλέπονται στον παρόντα Κανονισμό επιτρέπεται η αίτηση 
αναθεωρήσεως ενώπιον του Δ,Σ, η οποία ασκείται μέσα σε 
προθεσμία 15 ημερών από την επομένη της γνωστοποιήσεως 
της ποινής που επιβλήθηκε. 

7. Στις περιπτώσεις που τα Πρωτοβάθμια Πειθαρχικά όρ¬ 
γανα: 

α) Δεν τήρησαν τη διαδικασία που προβλέπεται από τον πα¬ 
ρόντα Κανονισμό. 

β) Εσφαλμένα εφάρμοσαν το ουσιαστικό περιεχόμενο δια¬ 
τάξεων Νόμων, Κανονισμών, Εγκυκλίων ή Αποφάσεων τότε 
το Δ.Σ. με απόφασή του μετά από αιτιολογμένη εισήγηση του 
Προέδρου αυτού ακυρώνει την διαδικασία των Πειθαρχικών 
Οργάνων, επαναφέρουν τον εγκαλούμενο στην κατάσταση 
που υπήρχε πριν από την απόφαση και εκδικάξουν την υπό¬ 
θεση σαν πειθαρχικό πλέον όργανο σε πρώτο και τελευταίο 
βαθμό. 

Η διαδικασία αυτή πρέπει να έχει ολοκληρωθεί εντός δύο 
μηνών από την κοινοποίηση της αποφάσεως στο Δ.Σ. 

8. Η εμπρόθεσμη άσκηση της αιτήσεως αναθεωρήσεως 
αναστέλλει την εκτέλεση της ποινής. 

Αρθρο 35 

Πειθαρχική απόφαση και εκτέλεση αυτής 

1. Το Πειθαρχικό Όργανο λαμβάνει υπόψη του τα έγγραφα 
αποδεικτικά στοιχεία τις υπάρχουσες μαρτυρικές καταθέσεις 
και τα πραγματικά περιστατικά και εκδίδει απόφαση η οποία 
πρέπει να είναι πλήρως αιτιολογημένη. 

2. Η πειθαρχική απόφαση κοινοποιείται εντός 15 ημερών 
από την έκδοσή της στο Δ.Σ., στον ενδιαφερόμενο και στο 
Τμήμα Διοικητικής Μέριμνας, το οποίο μετά την τελεσιδικία 
της την καταχωρεί στον ατομικό υπηρεσιακό φόκελο του 
υπαλλήλου. 

Αρθρο 36 

Εξάλειψη του αξιοποίνου 

ι. Τα πειθαρχικά παραπτώματα παραγράφονται δύο (2) 
χρόνια μετά τη διαπίστωσή τους ή πέντε (5) χρόνια μετά την 
διάπραξή τους. 

2. Η παραγραφή πειθαρχικού παραπτώματος διακόπτεται 


με την τέλεση άλλου πειθαρχικού παραπτώματος με σκοπό 
την απόκρυψή του ή τη ματαίωση της πειθαρχικής διώξεως. 

3. Πειθαρχικό παράπτωμα το οποίο αποτελεί και ποινικό 
αδίκημα δεν παραγράφεται πριν την παρέλευση του χρόνου 
παραγραφής του σαν ποινικού αδικήματος. 

Στις περιπτώσεις αυτές οι πράξεις της ποινικής διαδικασίας 
αποτελούν λόγω διακοπής της παραγραφής του πειθαρχικού 
παραπτώματος. 

4. Μετά παρέλευση πενταετίας για την ποινή της επίπλη¬ 
ξης και δεκαετίας για όλες τις άλλες ποινές πλην της οριστι¬ 
κής απόλυσης και εφόοον ο υπάλληλος δεν τιμωρήθηκε εκ 
νέου, οι ποινές διαγράφονται από τον ατομικό υπηρεσιακό 
φάκελο του υπαλλήλου που τιμωρήθηκε. 

Αρθρο 37 
Ειδικές Διατάξεις 

1. Ο προσλαμβανόμενος κατά την πρόσληψή του δηλώνει 
ότι έχει πλήρη και σαφή γνώση των διατάξεων αυτού του Κα¬ 
νονισμού κοι τον αποδέχεται ανεπιφύλακτα καθώς και κάθε 
τροποποίηση αυτού. 

2. Τυχόν ασαφείς διατάξεις αυτού του Κανονισμού συμπλη¬ 
ρώνονται και ερμηνεύονται με απόφαση του Δ,Σ. του Οργανι¬ 
σμού και εγκρίνονται από τον Υπουργό Γεωργίας. 

Αρθρο 37 

Τροποποίηση Κανονισμού 

Η συμπλήρωση, τροποποίηση ή κατάργηση διατάξεων του 
παρόντος κανονισμού γίνεται κατόπιν αποφάσεως του Δ.Σ. 
του Οργανισμού, που εγκρ'ινεται από τον Υπουργό Γεωργίας 
και δημοσιεύεται στην Εφημερίδα της Κυβερνήσεως. 

Αρθρο 39 

Κατάργηση Κανονισμού 

Με τη δημοσίευση του παρόντος Κανονισμού στην Εφημε¬ 
ρίδα της Κυβερνήσεως, καταργείται ο ισχύον κανονισμός Κα¬ 
τάστασης Προσωπικού του Οργανισμού Ελέγχου Ενισχύσεων 
Ελαισλάδου (Ο.Ε.Ε.Ε.), ο οποίος εγκρίθηκε με την αριθμ. 
1796/31.1 89 απόφαση Υπουργού Γεωργίας (ΦΕΚ 78/Β/ 
2.2.89), όπως τροποποιήθηκε με την αριθμ. 19257/20.6.91 
απόφαση Υπουργού Γεωργίας (ΦΕΚ 527/β/16.7.91). 

Η απόφαση αυτή να δημοσιευθεΐ στην Εφημερίδα της Κυ¬ 
βερνήσεως. 

Αθήνα, 17 Φεβρουάριου 1995 

